Komisijos reglamentas (EB) Nr. 1127/96
1996 m. birželio 24 d.
iš dalies keičiantis Reglamentą (EB) Nr. 1423/95, nustatantį išsamias cukraus sektoriaus produktų, išskyrus melasą, importo įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1981 m. birželio 30 d. Tarybos reglamentą (EEB) Nr. 1785/81 dėl bendro cukraus sektoriaus rinkų organizavimo [1] su paskutiniais pakeitimais, padarytais Reglamentu (EB) Nr. 1101/95 [2], ypač į jo 14 straipsnio 2 dalį ir 15 straipsnio 4 dalį,
kadangi yra nustatytos žaliavinio cukraus, skirto rafinuoti, muitų tarifo normos ir papildomi importo mokesčiai, atsižvelgiant į cukrų, kurio išeiga sudaro 92 % Bendrijos nustatytos standartinės kokybės cukraus išeigos; kadangi yra nustatyta, kad jeigu tokio cukraus išeiga neatitinka standartinės kokybės cukrui nustatytosios išeigos, reikėtų ją patikslinti; kadangi, siekiant aiškumo, reikėtų nustatyti, kad atitinkamos Komisijos reglamento (EB) Nr. 1423/95 [3] su pakeitimais, padarytais Reglamentu (EB) Nr. 2528/95 [4], nuostatos taikomos tik žaliaviniam cukrui;
kadangi šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1423/95 5 straipsnio 1 dalis pakeičiama taip:
"1. Jeigu importuoto žaliavinio cukraus išeiga, nustatyta remiantis Reglamento (EEB) Nr. 431/68 1 straipsnio nuostatomis, skiriasi nuo standartinės kokybės cukrui nustatytos išeigos, muitų tarifo mokestis už produktus, kurių KN kodai 17011110 ir 17011210, ir papildomas mokestis už produktus, kurių KN kodai 17011110, 17011190, 17011210 ir 17011290, nustatytinas kiekvienam 100 kg minėtojo žaliavinio cukraus, apskaičiuojamas standartinės kokybės žaliaviniam cukrui nustatytą atitinkamą muitą dauginant iš korekcijos koeficiento. Korekcijos koeficientas apskaičiuojamas importuoto žaliavinio cukraus išeigą procentais dalijant iš 92."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. birželio 24 d.